3. ลักษณะการประกอบธุรกิจ

3.1 ความเป็นมา

บริษัทฯ ก่อตั้งขึ้นจากการร่วมทุนระหว่างบริษัท เดินอากาศไทย จำกัด
กับสายการบินสแกนดิเนเวียนแอร์ไลน์ ซิสเต็ม
มีวัตถุประสงค์เริ่มแรกเพื่อดำเนินธุรกิจการบินระหว่างประเทศ โดยบริษัทฯ
ได้รับการสนับสนุนทางด้านการบริหาร และ
ด้านเทคนิคจากสายการบินสแกนดิเนเวียนแอร์ไลน์ ซิสเต็ม เมื่อวันที่ 29 มีนาคม 2503 ทั้งนี้
บริษัทฯ ได้จดทะเบียนเป็นบริษัทจำกัดด้วยทุนจดทะเบียนแรกเริ่ม 2 ล้านบาท โดยมีบริษัท
เดินอากาศไทย จำกัด ถือหุ้นร้อยละ 70 และสายการบินสแกนดิเนเวียนแอร์ไลน์ ซิสเต็ม
ถือหุ้นร้อยละ 30 ของทุนจดทะเบียน

เมื่อวันที่ 30 มีนาคม 2520 สายการบินสแกนดิเนเวียนแอร์ไลน์ ซิสเต็ม
ได้โอนหุ้นที่มีอยู่ทั้งหมดให้แก่ บริษัท เดินอากาศไทย จำกัด ทำให้การร่วมทุนสิ้นสุดลง และบริษัทฯ
ได้ทำการเพิ่มทุนโดยมีกระทรวงการคลังเข้าเป็นผู้ถือหุ้น ต่อมาเมื่อวันที่ 1 เมษายน 2531
รัฐบาลในสมัยนายกรัฐมนตรี ฯพณฯ พลเอกเปรม ติณสูลานนท์
ได้ดำเนินการรวมกิจการการบินภายในประเทศที่บริษัท เดินอากาศไทย จำกัด ให้บริการ
เข้ากับกิจการของบริษัทฯ ตามมติคณะรัฐมนตรีฝ่ายเศรษฐกิจ ส่งผลให้เงินทุนจดทะเบียนของบริษัทฯ
เพิ่มขึ้นเป็น 2,230 ล้านบาท โดยมีกระทรวงการคลังเป็นผู้ถือหุ้นรายใหญ่ บริษัทฯ
จึงมีสถานะเป็นสายการบินแห่งชาติที่รับผิดชอบกิจการการบินพาณิชย์ทั้งเส้นทางบินภายในประเทศและเส้นทางบินระหว่างประเทศ

บริษัทฯ เข้าจดทะเบียนในตลาดหลักทรัพย์แห่งประเทศไทยเมื่อวันที่ 19 กรกฎาคม 2534
โดยได้ทำการแปลงกำไรสะสมให้เป็นทุนของบริษัทฯ ทำให้ทุนจดทะเบียนเพิ่มขึ้นเป็น 13,000
ล้านบาท และได้ทำการเพิ่มทุนใหม่อีกจำนวน 1,000 ล้านบาท ในปี 2535 และ 3,000 ล้านบาท
ในปี 2546 ทั้งนี้ ณ วันที่ 31 ธันวาคม 2554 บริษัทฯ มีทุนจดทะเบียน 26,989,009,500 บาท
และมีทุนชำระแล้ว 21,827,719,170 บาท โดยมีกระทรวงการคลังถือหุ้นคิดเป็นร้อยละ 51.03
ส่วนที่เหลือร้อยละ 48.97 ถือหุ้นโดยประชาชนทั่วไปทั้งในประเทศและต่างประเทศ
ซึ่งรวมถึงพนักงานของบริษัทฯ

การเปลี่ยนแปลงและพัฒนาการที่สำคัญของบริษัทฯ ในช่วงระยะเวลา 5 ปีที่ผ่านมา

+----------+-----------------------------------------------------------+
| ปี        | พัฒนาการที่สำคัญ                                              |
+----------+-----------------------------------------------------------+
| 2550     | -   บริษัทฯ เริ่มให้บริการที่ท่าอากาศยานสุวรรณภูมิอย่างเต็มรูปแบบ        |
|          |     รวมทั้งยังได้ตอบสนองนโยบายรัฐบาล                           |
|          |     ในการเปิดให้บริการเที่ยวบินภายในประเทศ ณ ท่าอากาศยานดอนเมือง  |
|          |     ซึ่งต่อมาบริษัทฯ ได้เปิดให้บริการ Thai City Air Terminal       |
|          |     เพื่อเพิ่มจุดบริการเช็คอิน ให้แก่ผู้โดยสารในเที่ยวบินภายในประเทศ ณ   |
|          |     สถานีรถไฟฟ้าใต้ดินลาดพร้าว                                 |
|          |     โดยให้บริการรับ-ส่งผู้โดยสารระหว่างท่าอากาศยานดอนเมือง         |
|          |     และสถานีรถไฟฟ้าดังกล่าว                                   |
|          |                                                           |
|          | -   บริษัทฯ ได้เปิดเส้นทางบินใหม่ไปยัง ไฮเดอราบัด พุทธคยา และพาราณสี |
|          |     ประเทศอินเดีย เพื่อรองรับนักท่องเที่ยวที่ต้องการไปแสวงบุญ          |
|          |                                                           |
|          | -   บริษัทฯ ได้รับการลงคะแนน จากผลการสำรวจของ Skytrax World   |
|          |     Airline Award                                         |
|          |                                                           |
|          | ให้ห้องพักรับรองพิเศษชั้นหนึ่งที่ท่าอากาศยานสุวรรณภูมิเป็นห้องพักรับรองที่ดีที่สุด |
|          |     ในโลก                                                 |
+----------+-----------------------------------------------------------+
| 2551     | -   บริษัทฯ ได้เปิดเที่ยวบินใหม่บินตรงไปยังเกาะสมุย จังหวัดสุราษฎร์ธานี   |
|          |                                                           |
|          | -   บริษัทฯ ได้รับรางวัลจากสถาบันชั้นนำระดับโลก ดังนี้                |
|          |                                                           |
|          | -   รางวัลสายการบินข้ามทวีปยอดเยี่ยม (Best Intercontinental     |
|          |     Airline) ติดต่อกันเป็น ปีที่ 4 จากการมอบรางวัล Norwegian      |
|          |     Grand Travel Award 2008                               |
|          |     ของอุตสาหกรรมการท่องเที่ยวประเทศนอร์เวย์                    |
|          |                                                           |
|          | -   รางวัลสายการบินที่ดีที่สุดอันดับ 2                              |
|          |     ด้านการให้บริการภาคพื้นแก่ผู้โดยสารชั้นหนึ่ง ชั้นธุรกิจ               |
|          |     และชั้นประหยัดจากสกายแทรกซ์ เวิลด์ แอร์ไลน์ อวอร์ดส 2008       |
|          |     (Skytrax World Airline Awards 2008)                   |
|          |                                                           |
|          | -   ครัวการบินของบริษัทฯ ได้รับการรับรองมาตรฐาน OHSAS 18001      |
|          |     เป็นแห่งแรกของประเทศไทยจาก Bureau Veritas Quality       |
|          |     International (BVQI)                                  |
|          |     ซึ่งครอบคลุมการผลิตอาหารเพื่อบริการบนเครื่องบิน                 |
|          |     ทั้งอาหารคาวและหวาน เครื่องดื่ม เบเกอรี่ รวมทั้งร้านเบเกอรี่ Puff  |
|          |     & Pie                                                 |
|          |                                                           |
|          | -   บริษัทฯ ได้เริ่มทำการปรับปรุงเว็บไซต์                          |
|          |     เพื่ออำนวยความสะดวกให้แก่ผู้โดยสารในการสำรองที่นั่ง             |
|          |     การตรวจสอบสถานะเที่ยวบิน และการเข้าถึงข้อมูลของบริษัทฯ         |
+----------+-----------------------------------------------------------+
| 2552     | -   บริษัทฯ เปิดจุดบินใหม่ บินตรงไปออสโล ประเทศนอร์เวย์            |
|          |     ซึ่งถือเป็นจุดบินต่างประเทศ จุดที่ 59 ใน 34 ประเทศที่บริษัทฯ        |
|          |     ทำการบิน เพื่อตอบสนองความต้องการของผู้โดยสาร                |
|          |     ในการเดินทางไปยังจุดหมายต่างๆ ได้ครอบคลุมทุกพื้นที่ทั่วโลก         |
|          |                                                           |
|          | -   บริษัทฯ ได้รับรางวัลจากสถาบันชั้นนำต่างๆ ทั่วโลก อาทิ             |
|          |                                                           |
|          | -   รางวัลอันดับ 2 ประเภทสายการบินยอดเยี่ยมของเอเชีย (Best Asian |
|          |     Carrier) จากการประกาศรางวัลโกเอเชีย อวอร์ดส (Go Asia     |
|          |     Awards)                                               |
|          |                                                           |
|          | -   รางวัลอันดับ 2 ประเภทสายการบินระหว่างทวีปยอดเยี่ยม (Best      |
|          |     Intercontinental Airlines) จากงาน Grand Travel Award  |
|          |     2009 ณ กรุงสตอกโฮล์ม ประเทศสวีเดน                        |
|          |                                                           |
|          | -   รางวัลแพลทตินัมแบรนด์                                     |
|          |     ประเภทสายการบินที่น่าเชื่อถือมากที่สุดจากผู้บริโภค ประจำปี 2552     |
|          |     (Reader’s Digest, Trusted Brands Platinum Award 2009) |
|          |     จากนิตยสาร Reader’s Digest ซึ่งนับเป็นปีที่ 10 ติดต่อกัน ที่บริษัทฯ  |
|          |     ได้รับรางวัลนี้                                            |
|          |                                                           |
|          | -   รางวัลอันดับ 1 ห้องรับรองพิเศษสำหรับผู้โดยสารชั้นหนึ่งที่ดีที่สุด (World |
|          |     Airline Best Worldwide First Class Lounge 2009)       |
|          |     จากสกายแทรกซ์ (Skytrax)                                |
|          |                                                           |
|          | -   3 รางวัลสายการบินดีเด่นของโลก (World Best Airline) ประจำปี |
|          |     2009 จากเว็บไซต์ สมาร์ท แทรเวล เอเชีย (Smart Travel Asia) |
|          |     ได้แก่ รางวัลยอดเยี่ยมอันดับ 2 ประเภทการบริการบนเครื่องบินดีเด่น   |
|          |     รางวัลยอดเยี่ยมอันดับ 3 ประเภทสายการบินดีเด่นของโลก           |
|          |     และรางวัลยอดเยี่ยมอันดับ 3 ประเภทชั้นธุรกิจดีเด่น                |
|          |                                                           |
|          | -   ด้านระบบเทคโนโลยีสารสนเทศ บริษัทฯ โดยพนักงานการบินไทย       |
|          |     ได้ออกแบบและพัฒนาซอฟท์แวร์ Cabin Attendant Pre-Flight     |
|          |     Study and Briefing System และได้รับรางวัลชนะเลิศ          |
|          |     ผลิตภัณฑ์ซอฟท์แวร์ดีเด่นแห่งชาติ ประจำปี 2552 (Thailand ICT     |
|          |     Awards 2009) สาขาการท่องเที่ยวและการโรงแรม               |
|          |     ซึ่งจัดโดยกระทรวงเทคโนโลยีสารสนเทศและการสื่อสาร             |
+----------+-----------------------------------------------------------+
| 2553     | -   บริษัทฯ มีผลกำไรสูงสุดในรอบ 50 ปี                           |
|          |     ประสบความสำเร็จในการสร้างความเชื่อมั่นใน                    |
|          |     ตลาดทุน โดยหลักทรัพย์ของบริษัทฯ                             |
|          |     ได้รับการคัดเลือกเป็นหลักทรัพย์ที่ใช้คำนวณดัชนี MSCI Global Equity |
|          |     Indices (MSCI เป็นบริษัทจัดทำดัชนีหลักทรัพย์ระดับโลก)           |
|          |     และการจำหน่ายหุ้นสามัญเพิ่มทุนของบริษัทฯ ยังได้รับการจัดอันดับให้เป็น  |
|          |     Best Deal of the year 2010 ของประเทศไทย จากนิตยสาร The |
|          |     Asset (นิตยสารธุรกิจการเงินของเอเชีย)                      |
|          |                                                           |
|          | -   จากการจัดอันดับสายการบินชั้นนำของโลกโดยสกายแทรกซ์ (Skytrax)  |
|          |     บริษัทฯ ได้รับการจัดอันดับที่ดีขึ้น จากอันดับที่ 10 ในปี 2552 เป็นอันดับที่ |
|          |     9 ในปี 2553                                            |
|          |                                                           |
|          | -   บริษัทฯ ได้รับรางวัลต่างๆ ดังนี้                               |
|          |                                                           |
|          | -   รางวัลสายการบินข้ามทวีปยอดเยี่ยม (Best Intercontinental     |
|          |     Airline) จากการมอบรางวัล Norwegian Grand Travel Award  |
|          |     2010 ของอุตสาหกรรมการท่องเที่ยวประเทศนอร์เวย์               |
|          |                                                           |
|          | -   2 รางวัลสายการบินยอดเยี่ยมจากสกายแทรกซ์ (Skytrax) ได้แก่     |
|          |     รางวัลสายการบินยอดเยี่ยมอันดับ 1                            |
|          |     ด้านห้องรับรองพิเศษสำหรับผู้โดยสารชั้นหนึ่ง                      |
|          |     และรางวัลสายการบินยอดเยี่ยมอันดับ 1 ด้านการบริการ             |
|          |                                                           |
|          | -   2 รางวัลสายการบินดีเด่นของโลก ประจำปี 2553                 |
|          |     ในการจัดอันดับแบบสำรวจความคิดเห็นด้านธุรกิจท่องเที่ยวดีเด่น (Best  |
|          |     in Travel Poll) ได้แก่ รางวัลสายการบินดีเด่นอันดับ 2          |
|          |     ด้านการบริการบนเครื่องบินที่ดีที่สุดในโลก                        |
|          |     และรางวัลชั้นโดยสารธุรกิจดีเด่นอันดับ 4                        |
|          |                                                           |
|          | -   2 รางวัลสายการบินยอดเยี่ยมจาก TTG Travel Award ได้แก่       |
|          |     รางวัลสายการบินยอดเยี่ยมอันดับ 1 ด้านการให้บริการสำหรับชั้นธุรกิจ   |
|          |     และรางวัลสายการบินยอดเยี่ยมอันดับ 1 แห่งเซาท์อีสท์เอเชีย         |
|          |                                                           |
|          | -   ได้รับการจัดอันดับเป็น 1 ใน 10 สายการบินสากลที่ดีที่สุดในโลก       |
|          |     จากผลการสำรวจของนิตยสารทราเวล แอนด์ เลเชอร์              |
|          |     ของประเทศสหรัฐอเมริกา                                   |
|          |                                                           |
|          | -   รางวัลรัฐวิสาหกิจดีเด่น ประจำปี 2553                         |
|          |     ในประเภทรางวัลนวัตกรรมดีเด่นจากกระทรวงการคลัง              |
|          |                                                           |
|          | -   รางวัลสุริยศศิธรประจำปี 2553                               |
|          |     จากสมาคมนักประชาสัมพันธ์แห่งประเทศไทย จำนวน 2 รางวัล ได้แก่   |
|          |     รางวัลชนะเลิศดีเด่นชนิดสมุดบันทึก                             |
|          |     และรางวัลชนะเลิศดีเด่นประเภทสร้างสรรค์                      |
|          |     ผลงานการออกแบบปฏิทินภายใต้แนวความคิด “A Journey of Silk   |
|          |     Calendar 2010                                         |
+----------+-----------------------------------------------------------+
| 2554     | -   เปิดตัวบริการ “บินสบายง่ายแค่คลิก” เมื่อวันที่ 2 มีนาคม 2554       |
|          |     เพื่อเพิ่ม                                                |
|          | ความสะดวกสบายและความรวดเร็วให้แก่ลูกค้าในการเข้าถึงข้อมูลบริการต่างๆ |
|          |     ได้ง่ายขึ้น โดยผู้ใช้บริการทำการจองบัตรโดยสาร                  |
|          |     ตรวจสอบข้อมูลตารางการบิน เช็คอิน ขนส่งสินค้า สะสมไมล์          |
|          |     ผ่านทางโทรศัพท์มือถือและอินเตอร์เน็ต                          |
|          |                                                           |
|          | -   จัดงาน ”รักคุณเท่าฟ้า 2554” ระหว่างวันที่ 28 เมษายน – 1        |
|          |     พฤษภาคม 2554 เนื่องในโอกาสที่บริษัทฯ ดำเนินกิจการมาครบ 51 ปี   |
|          |     โดยภาย                                                |
|          | ในงานมีการจำหน่ายบัตรโดยสารราคาพิเศษทั้งภายในประเทศและต่างประเทศ |
|          |     รวมทั้งโปรแกรมพิเศษจากทัวร์เอื้องหลวง                        |
|          |     เพื่อเป็นการขอบคุณและตอบแทนลูกค้า                           |
|          |                                                           |
|          | -   ร่วมกับบริษัทวิทยุการบินแห่งประเทศไทย จำกัด จัดเที่ยวบินสาธิต THAI  |
|          |     ASPIRE Flight ครั้งแรกในเมืองไทย เมื่อวันที่ 5 พฤษภาคม 2554   |
|          |     โดยเป็นการสาธิตการบินเส้นทางระหว่างประเทศในแบบ “Perfect    |
|          |     Flight” ซึ่งเป็นมิตรต่อสิ่งแวดล้อม และช่วยลดภาวะโลกร้อน         |
|          |                                                           |
|          | -   จัดโครงการ Media Fam Trip to Japan                     |
|          |     ซึ่งเป็นกิจกรรมนำสื่อมวลช                                   |
|          | นชั้นนำของประเทศไทยไปทัศนศึกษาแหล่งท่องเที่ยวและวัฒนธรรมตามเมืองต่าง |
|          |     ๆ ของญี่ปุ่นระหว่างวันที่ 19-25 พฤษภาคม 2554                  |
|          |     เพื่อกระตุ้นให้เกิดการเดินทางไปยังญี่ปุ่นมากขึ้น                    |
|          |     หลังจากเหตุการณ์แผ่นดินไหวและสึนามิ                          |
|          |                                                           |
|          | -   จัดสัมมนาด้านเทคโนโลยีสารสนเทศในหัวข้อ “THAI IT             |
|          |     Transformation 2011” เมื่อวันที่ 1 มิถุนายน 2554             |
|          |     เพื่อเผยแพร่ศักยภาพและบริการด้านเทคโนโลยีสารสนเทศของบริษัทฯ    |
|          |     ครบวงจร โดยได้รับการสนับสนุนจากพันธมิตรทางธุรกิจ 12 บริษัท      |
|          |                                                           |
|          | -   คณะกรรมการบริษัทฯ มีมติอนุมัติจัดตั้งหน่วยธุรกิจการบินไทยสมายด์      |
|          |     เมื่อวันที่ 19 สิงหาคม 2554 ซึ่งเป็น Sub-brand ของบริษัทฯ        |
|          |     ภายใต้แนวคิด Trendy-Friendly-Worthy                     |
|          |     เพื่อเป็นทางเลือกใหม่ให้แก่ลูกค้า โดยจะเริ่มทำการบินในเดือนกรกฎาคม |
|          |     2555                                                  |
|          |                                                           |
|          | -   เปิดเส้นทางการบินใหม่ ไป-กลับ กรุงเทพฯ-บรัสเซลส์              |
|          |     ราชอาณาจักรเบลเยียม เริ่มให้บริการตั้งแต่วันที่ 17 พฤศจิกายน 2554  |
|          |                                                           |
|          | -   ร่วม                                                   |
|          | ลงนามกับสายการบินเตอร์กิชแอร์ไลน์ในข้อตกลงความร่วมมือการทำการบินร่วม |
|          |     เมื่อเดือนธันวาคม 2554                                    |
|          |     เพื่อเพิ่มศักยภาพในการขยายตลาดสู่ภูมิภาคเอเชียและ               |
|          |     ยุโรป โดยมีอิสตันบูล ประเทศตุรกี                             |
|          |     เป็นประตูสำคัญที่เชื่อมระหว่างทั้งสองภูมิภาค                      |
|          |                                                           |
|          | -   เป็นสายการบินแร                                         |
|          | กในภูมิภาคเอเชียที่ทำการบินด้วยเชื้อเพลิงอากาศยานชีวภาพในเที่ยวบินพาณิชย์ |
|          |     เมื่อวันที่ 21 ธันวาคม 2554                                 |
|          |     เพื่อให้สอดคล้องกับแผนพัฒนาการใช้พลังงานทดแทนอย่างยั่งยืน         |
|          |                                                           |
|          | ในปี 2554 บริษัทฯ ได้รับรางวัลต่างๆ ดังนี้                          |
|          |                                                           |
|          | -   รางวัลสายการบินยอดเยี่ยมจากสกายแทรกซ์ จำนวน 3 รางวัล ได้แก่   |
|          |     สายการบินยอดเยี่ยมอันดับที่ 5 ของโลก สายการบินยอดเยี่ยม         |
|          |     ด้านการให้บริการอาหาร                                    |
|          |     บนเครื่องบินชั้นประหยัด และสายการบินยอดเยี่ยม                  |
|          |     ด้านเก้าอี้โดยสารชั้นประหยัด                                 |
|          |                                                           |
|          | -   รางวัลสายการบินยอดเยี่ยมจาก Business Traveller            |
|          |     Asia-Pacific Awards 2011 จำนวน 5 รางวัล ได้แก่           |
|          |     สายการบินยอดเยี่ยมอันดับ 2 ของโลกและภูมิภาคเอเชีย             |
|          |     แปซิฟิก สายการบินยอดเยี่ยมอันดับ 2 ด้านรายการสะสมไมล์          |
|          |     สายการบินยอดเยี่ยมอันดับ 3 ด้านการให้บริการสำหรับชั้นธุรกิจ        |
|          |     สายการบินยอดเยี่ยมอันดับ 3 ด้านการให้บริการสำหรับชั้นประหยัด      |
|          |     และสายการบินยอดเยี่ยมอันดับ 3 ของภูมิภาคเอเชีย                |
|          |     แปซิฟิกด้านห้องรับรองพิเศษ                                  |
|          |                                                           |
|          | -   รางวัลสายการบินระหว่างทวีปที่ดีที่สุด (Best Intercontinental    |
|          |     Airline) เป็นปีที่ 7                                      |
|          |     ติดต่อกัน จากการมอบรางวัล Norwegian Grand Travel Award    |
|          |     2011 ของ                                              |
|          |     อุตสาหกรรมท่องเที่ยว ประเทศนอร์เวย์                         |
|          |                                                           |
|          | -   รางวัลสมาร์ท ทราเวิล เอเชีย 2011                          |
|          |     ในการจัดอันดับแบบสำรวจความคิดเห็นด้านธุรกิจท่องเที่ยวดีเด่น (Best  |
|          |     in Travel Poll) จำนวน 3 รางวัล ได้แก่                    |
|          |     สายการบินยอดเยี่ยมอันดับ 4 ของโลก สายการบินยอดเยี่ยมอันดับ 2    |
|          |     ด้านการให้บริการบนเครื่องบิน และสายการบินยอดเยี่ยมอันดับ 6       |
|          |     ด้านการให้บริการสำหรับชั้นธุรกิจ                              |
|          |                                                           |
|          | -   รางวัลสายการบินยอดเยี่ยมจาก TTG Travel Awards จำนวน 2     |
|          |     รางวัล ได้แก่ สายการบินยอดเยี่ยมอันดับ 1                      |
|          |     ด้านการให้บริการสำหรับชั้นธุรกิจ และสายการบินยอดเยี่ยมอันดับ 1     |
|          |     แห่งภูมิภาคเอเชียตะวันออกเฉียงใต้                            |
|          |                                                           |
|          | -   รางวัลรัฐวิสาหกิจดีเด่น ประจำปี 2554 ประเภทการพัฒนาองค์กรดีเด่น  |
|          |     จากกระทรวงการคลัง                                      |
|          |                                                           |
|          | -   รางวัล Asiamoney Award โดยนิตยสารเอเชียมันนี่               |
|          |     มอบรางวัลผู้บริหารยอดเยี่ยมแห่งประเทศไทย ให้แก่ นายปิยสวัสดิ์      |
|          |     อัมระนันทน์ กรรมการผู้อำนวยการใหญ่                          |
|          |                                                           |
|          | -   รางวัลสายการบินยอดเยี่ยมแห่งภูมิภาคเอเชียตะวันออกเฉียงใต้ ประจำปี |
|          |     2011 จากนิตยสารโกลบอล แทรเวลเลอร์ ของสหรัฐอเมริกา         |
|          |                                                           |
|          | -   รางวัลสายการบินดีเด่นของภูมิภาคตะวันออกแห่งปี                  |
|          |     ติดต่อกันเป็นปีที่สองจากการประกาศผลรางวัล ทราเวิล เอเยนต์ ช้อยส์  |
|          |     อวอร์ด 2011 (2011 Travel Agent Choice Award) ในงาน     |
|          |     เวิลด์ ทราเวล มาร์เก็ต                                    |
|          |                                                           |
|          | -   รางวัลสุริยศศิธรประจำปี 2554                               |
|          |     จากสมาคมนักประชาสัมพันธ์แห่งประเทศไทย จำนวน 2 รางวัล ได้แก่   |
|          |     รางวัลดีเด่นชนิดปฎิทินแขวนภายใต้แนวความคิดมหัศจรรย์แห่งฟากฟ้า     |
|          |     และรางวัลชนะเลิศดีเด่นชนิดสมุดบันทึกชุด “The World Beyond      |
|          |     Your-Eyes Calendar 2011”                              |
+----------+-----------------------------------------------------------+

3.2 ลักษณะการประกอบธุรกิจของบริษัทฯ

บริษัท การบินไทย จำกัด (มหาชน) เป็นรัฐวิสาหกิจในสังกัดกระทรวงคมนาคม
และเป็นสายการบินแห่งชาติ
ที่รับผิดชอบกิจการการบินพาณิชย์ทั้งเส้นทางบินระหว่างประเทศและเส้นทางบินภายในประเทศ
โดยแยกการบริหารออกเป็นธุรกิจหลัก คือ ธุรกิจสายการบิน และหน่วยธุรกิจ
ซึ่งเป็นกิจการที่เกี่ยวข้องโดยตรงกับการขนส่ง ดังนี้

3.2.1 ธุรกิจของบริษัทฯ 

ธุรกิจสายการบิน

ธุรกิจสายการบินเป็นกิจการหลักของบริษัทฯ ประกอบด้วยการบริการขนส่งผู้โดยสาร
และการบริการขนส่งสินค้าพัสดุภัณฑ์และไปรษณียภัณฑ์ โดยบริษัทฯ
ได้ให้บริการขนส่งในเส้นทางบินไปยังจุดบินต่างๆ ทั้งแบบเที่ยวบินประจำและเที่ยวบินเช่าเหมาลำ
ในเส้นทางบินระหว่างประเทศและภายในประเทศ

ธุรกิจที่เกี่ยวเนื่องโดยตรงกับการขนส่ง

กลไกซึ่งมีส่วนสำคัญอย่างยิ่งต่อการควบคุมดูแลให้เครื่องบินสามารถออกเดินทางจากสถานีต้นทางถึงสถานีปลายทางตรงตามกำหนดเวลาที่ระบุในตารางบิน
ด้วยความสะดวก รวดเร็ว และปลอดภัย คือ
การดำเนินการที่สอดคล้องต่อเนื่องกันอย่างเป็นระบบระหว่างหน่วยธุรกิจที่เป็นกิจการเกี่ยวเนื่องโดยตรงกับการบินและการขนส่ง
ซึ่งเป็นหนึ่งในปัจจัยหลักที่จะเพิ่มพูนความน่าเชื่อถือให้แก่บริษัทฯ
ควบคู่กับการเสริมสร้างความมั่นใจของผู้โดยสารไปพร้อมกัน ทั้งนี้
ธุรกิจที่เกี่ยวเนื่องโดยตรงกับการขนส่ง มีรายละเอียดการให้บริการต่างๆ ดังนี้

  การพาณิชย์สินค้าและไปรษณียภัณฑ์ (Cargo and Mail Commercial)

-   บริการสำรองระวางสินค้าและไปรษณียภัณฑ์

-   บริการควบคุมและวางแผนระวางบรรทุกสินค้า ไปรษณียภัณฑ์ และสัมภาระผู้โดยสาร (Space
    Control and Load Planning)

-   บริการจัดการเก็บรักษาสินค้า (Warehouse Storage)

-   บริการตรวจสอบสภาพหีบห่อ ชั่งน้ำหนัก ตรวจนับคัดแยก และจัดบรรทุกสินค้าและไปรษณียภัณฑ์

-   บริการจัดการเอกสาร สินค้า และไปรษณียภัณฑ์ (Cargo and Mail Documentation)

-   บริการจัดทำบัญชีเรือขาออก (Cargo and Mail Manifesting)

-   บริการรวบรวมใบขนส่งสินค้าและรายงานอากาศยานเข้า-ออกต่อกรมศุลกากร

-   บริการรับแจ้งสินค้าที่ชำรุดเสียหาย (Cargo Tracing)

-   บริการรับส่งข้อมูลสินค้าอิเล็กทรอนิกส์ให้แก่สายการบินลูกค้าและสายการบินต่างประเทศ

-   บริการข้อมูลและสถิติการนำเข้าและส่งออกสินค้า

-   บริการควบคุม บริการที่จัดเก็บและจัดหาอุปกรณ์บรรทุกสินค้าและสัมภาระผู้โดยสาร (Unit
    Load Devices Control)

-   บริการติดตามข้อมูลและตรวจสอบสถานภาพการขนส่ง (Track and Trace)
    ผ่านทางเว็บไซต์

-   ศูนย์บริการสินค้าสดและผลไม้ (Perishable Services Center)
    เพื่อรักษาคุณภาพและความสดของสินค้า

-   ศูนย์บริการสินค้าเร่งด่วน (Express Service Center)

การบริการลูกค้าภาคพื้น (Ground Customer Services)

-   บริการตรวจรับผู้โดยสาร (Check-in Service) ให้บริการตรวจสอบบัตรโดยสาร
    เอกสารการเดินทาง หมายเลข ที่นั่ง อาหารพิเศษ และ/หรือ
    บริการพิเศษตามชั้นการเดินทาง หรือตามที่ได้ทำการสำรองไว้ล่วงหน้า ตลอดจนตรวจสอบ
    และบันทึกน้ำหนักสัมภาระของผู้โดยสาร

-   บริการห้องรับรองพิเศษ (Lounge Service) ให้แก่ผู้โดยสารชั้นหนึ่ง ชั้นธุรกิจ
    ผู้โดยสารสมาชิกบัตรแพลททินั่ม และสมาชิกบัตรทอง และบริการสปา
    สำหรับผู้โดยสารชั้นหนึ่งและชั้นธุรกิจ

-   บริการด้านสัมภาระ (Baggage Service) ให้บริการตรวจสอบและติดตามสัมภาระสูญหาย
    ตรวจสอบและซ่อมแซม หรือชดใช้กรณีกระเป๋าชำรุดเสียหาย
    รวมถึงให้บริการนำสัมภาระล่าช้าส่งผู้โดยสารถึงที่พัก

-   บริการควบคุมระวางบรรทุก (Load Control and Weight Balance)
    ให้บริการวางแผนระวางบรรทุก คำนวณน้ำหนักบรรทุก
    ตลอดจนควบคุมการบรรทุกสัมภาระสินค้า และไปรษณียภัณฑ์ทั้งขาขึ้นและขาลง (Loading และ
    Unloading)

-   บริการสนับสนุนการให้บริการช่วยเหลือผู้โดยสารที่ประสบปัญหาจากเที่ยวบินทั้งขาเข้า ขาออก
    ล่าช้า รวมถึงผู้โดยสารต่อเครื่องให้สามารถเดินทางต่อไปยังจุดหมายปลายทางได้อย่างราบรื่น
    และได้รับความสะดวกสบายปลอดภัยมากที่สุด

-   บริการพิเศษต่างๆ (Special Services) เช่น การบริการเฉพาะบุคคลสำคัญ
    ผู้โดยสารที่เดินทางในชั้นหนึ่ง ชั้นธุรกิจ ผู้โดยสารสมาชิกแพลททินั่ม หรือ สมาชิกบัตรทอง
    รวมทั้งการบริการผู้โดยสารสูงอายุ ผู้พิการ ผู้ป่วยที่แพทย์รับรองการเดินทาง
    และผู้โดยสารอายุต่ำกว่า 12 ปี ที่เดินทางลำพัง เป็นต้น

-   บริการพิเศษเฉพาะลูกค้าของหน่วยงานเอกชน (Non-Customer Airlines Services)
    อาทิ ธนาคาร และโรงแรมที่ต้องการให้บริษัทฯ อำนวยความสะดวกให้ลูกค้าของตนเป็นพิเศษ
    โดยให้บริการด้านผู้โดยสาร ห้องรับรองพิเศษ และการบริการพิเศษต่างๆ
    ตามที่ระบุในสัญญาการให้บริการ

-   บริการสายการบินลูกค้า (Customer Airlines Services) ให้บริการผู้โดยสาร สัมภาระ
    การควบคุมระวางบรรทุก ห้องรับรองพิเศษ และการบริการพิเศษต่างๆ
    ตามที่ระบุในสัญญาการให้บริการ

การบริการลานจอดและอุปกรณ์ภาคพื้น (Ground Equipment Services)

-   บริการเกี่ยวกับผู้โดยสาร ลูกเรือ และสัมภาระ

-   บริการรับ-ส่งผู้โดยสารและลูกเรือ พร้อมทั้งบริการลำเลียง ขนถ่าย
    และนำส่งสัมภาระของบริษัทฯ และ
    สายการบินลูกค้าระหว่างอาคารผู้โดยสารกับอากาศยาน โดยรถรับ-ส่งผู้โดยสาร (Ramp
    Bus) ตลอดจนระหว่างอาคารศูนย์ปฏิบัติการกับอากาศยานโดยรถรับ-ส่งลูกเรือของบริษัทฯ

-   บริการอากาศยานบริเวณลานจอด

-   บริการลากจูงอากาศยานเข้า-ออกจากสะพานเทียบเครื่องบิน
    หรือจุดจอดอากาศยานภายในลานจอด

-   บริการผู้โดยสารขึ้น-ลงจากอากาศยานด้วยรถบันได

-   บริการเติมน้ำดื่มน้ำใช้

-   บริการทำความสะอาดภายในอากาศยาน

-   บริการเครื่องทำความเย็น (Air Condition Unit)
    และเครื่องบริการจ่ายกระแสไฟฟ้าภายในอากาศยานขณะจอด (Ground Power Unit)

-   บริการเครื่องจ่ายลมร้อนสำหรับติดเครื่องยนต์อากาศยาน (Air Starter Service
    Mobile Truck)

-   บริการลำเลียง ขนถ่าย ตู้สินค้าเข้า-ออกจากอากาศยาน
    และนำส่งสินค้าเข้า-ออกระหว่างอาคารคลังสินค้ากับอากาศยาน

-   บริการซ่อมบำรุง

-   บริการตรวจสอบและซ่อมบำรุงอุปกรณ์ภาคพื้นและยานพาหนะประเภทต่างๆ ตามระยะเวลา

-   บริการซ่อมตู้สินค้าทุกประเภท ตามระบบมาตรฐานสากล

  ครัวการบิน (Catering Services)

-   บริการจัดหา และผลิตอาหาร/เครื่องดื่ม เพื่อบริการผู้โดยสารบนเครื่องบิน
    ทั้งสายการบินของบริษัทฯ และสายการบินลูกค้า

-   บริการอาหารและเครื่องดื่มให้แก่ Lounges ของสายการบินไทย และสายการบินลูกค้า

-   ดำเนินกิจการภัตตาคารและ Snack Bar ณ ท่าอากาศยานเชียงใหม่ ภูเก็ต เชียงราย
    และกระบี่

-   ดำเนินกิจการภัตตาคาร “Yellow Orchid” ณ อาคารปฏิบัติการ ท่าอากาศยานสุวรรณภูมิ

-   บริการจัดเลี้ยงอาหารและเครื่องดื่ม ทั้งในและนอกสถานที่

-   ดำเนินธุรกิจร้านเบเกอรี่ Puff & Pie จำนวน 26 แห่ง (ในกรุงเทพฯ 20 แห่ง
    และต่างจังหวัด 6 แห่ง) ณ สถานที่ราชการ และหน่วยงานของภาครัฐ รวมทั้งร้าน Puff &
    Pie สาขาเฉพาะกิจที่เปิดจำหน่ายเป็นประจำอีก 2 แห่ง ในสถานที่เอกชน

-   บริการอาหารและเครื่องดื่มให้แก่การประชุมของหน่วยงานต่างๆ ภายในบริษัทฯ

-   บริการ Snack Box และอาหารกล่องในงานต่างๆ นอกสถานที่ เช่น งานสวดพระอภิธรรม
    งานประชุม งานกีฬา งานนิทรรศการ เป็นต้น

-   บริการอาหารให้แก่พนักงาน เพื่อเป็นสวัสดิการ ณ สำนักงานใหญ่ ฝ่ายช่าง
    ศูนย์ฝึกอบรมลูกเรือ และอาคารศูนย์ปฏิบัติการ ณ ท่าอากาศยานสุวรรณภูมิ

-   บริการอาหารและเครื่องดื่มในงานมหกรรมต่างๆ (Special Event Catering) เช่น งาน
    World EXPO ที่เซี่ยงไฮ้ สาธารณรัฐประชาชนจีน เป็นต้น

-   งานผลิตขนมปังและเบเกอรี่แช่แข็งสำหรับส่งออก ได้แก่ ครัวการบินต่างๆ
    และท็อปซุปเปอมาร์เก็ต

-   งานผลิตขนมปังและเบเกอรี่จำหน่ายให้แก่ร้าน Puff & Pie Supreme Bakery Delight
    จำนวน 21 สาขา

  ซึ่งดำเนินงานโดยผู้แทนจำหน่ายที่ได้รับการคัดเลือกและแต่งตั้งจากฝ่ายครัวการบิน

-   งานผลิตและจำหน่ายผลิตภัณฑ์ “เอื้องหลวง” เช่น น้ำแกงสำเร็จรูป (Retort Pouch)
    เครื่องดื่มต่างๆ อาทิ น้ำส้ม น้ำผลไม้รวม น้ำชามะขาม น้ำดื่ม เป็นต้น

  การซ่อมบำรุงอากาศยาน (Technical Services)

-   บริการตรวจทางเทคนิค และซ่อมบำรุงอากาศยานขั้นลานจอด (Line Maintenance)
    การซ่อมบำรุงย่อย (Light Maintenance) ทุกครั้งที่เครื่องบินจอดแวะ (Transit)
    และจอดค้างคืน (Night Stop) ที่ท่าอากาศยานสุวรรณภูมิ
    ท่าอากาศยานดอนเมืองและท่าอากาศยานอื่นๆ ทั้งในประเทศและต่างประเทศ
    โดยเฉพาะอย่างยิ่งที่ท่าอากาศยานสุวรรณภูมิได้เปิดให้บริการ 24 ชั่วโมง

-   บริการซ่อมบำรุงขั้นโรงงาน (Heavy Maintenance) สำหรับเครื่องบินที่ผลิตจากบริษัทโบอิ้ง
    (แบบโบอิ้ง 747 แบบโบอิ้ง 777 และแบบโบอิ้ง 737) และผลิตจากบริษัทแอร์บัส (แอร์บัส
    A300-600 แอร์บัส A310 แอร์บัส A330 และแอร์บัส A340) นอกจากนี้
    ยังมีเครื่องบินแบบอื่นอีก อาทิ ATR-72 ที่ผลิตจากบริษัท แอโร่สปาเชียล ประเทศฝรั่งเศส
    เป็นต้น โดยศูนย์ซ่อมอากาศยานดอนเมือง กรุงเทพฯ และศูนย์ซ่อมอากาศยานอู่ตะเภา
    จังหวัดระยอง

-   บริการปรับปรุงห้องโดยสาร (Cabin Reconfiguration) สำหรับเครื่องบินแบบโบอิ้ง
    747-400 แบบโบอิ้ง 777-200 และแบบโบอิ้ง 777-300 โดยศูนย์ซ่อมอากาศยานดอนเมือง
    กรุงเทพฯ และศูนย์ซ่อมอากาศยานอู่ตะเภา จังหวัดระยอง

-   บริการซ่อมบำรุงเครื่องยนต์ที่ผลิตโดยบริษัท General Electric แบบ CF6-80 และแบบ
    CF6-50 ผลิตโดยบริษัท Rolls-Royce แบบ Trent-800 รวมทั้งอุปกรณ์เครื่องบินต่างๆ

-   บริการซ่อมบำรุงเครื่องบินให้แก่เครื่องบินในฝูงบินของสายการบินต่างๆ
    และหน่วยงานภาครัฐภายในประเทศ ได้แก่ กองทัพอากาศ กองบินตำรวจ
    และหน่วยราชการสำคัญต่างๆ

-   บริการสอบเทียบมาตรฐาน (Aircraft Standard Calibration and Measurement)

ธุรกิจสนับสนุนการขนส่ง

กิจการสนับสนุนการขนส่งประกอบด้วย บริการอำนวยการบิน
การจำหน่ายสินค้าปลอดภาษีบนเครื่องบิน และการจำหน่ายสินค้าที่ระลึก

-   การให้บริการอำนวยการบิน (Dispatch Services)
    เป็นการให้บริการข้อมูลเกี่ยวกับรายละเอียดของเส้นทางบิน ลักษณะอากาศ
    แก่เที่ยวบินของบริษัทฯ และเที่ยวบินของสายการบินลูกค้า
    เพื่อให้เครื่องบินสามารถไปถึงที่หมายได้อย่างปลอดภัย

-   การจำหน่ายสินค้าปลอดภาษีบนเครื่องบิน (Sales on Board) โดยบริษัทฯ
    ได้ทำสัญญาอนุญาตให้ King Power Marketing and Management Co., Ltd. ตั้งแต่ปี
    2551 ให้เป็นผู้จำหน่ายสินค้าปลอดภาษีบนเครื่องบิน

-   การจำหน่ายสินค้าที่ระลึก (THAI Shop) บริษัทฯ
    ได้ดำเนินการเปิดร้านจำหน่ายสินค้าที่ระลึกรวมทั้งสิ้น 5 แห่ง ประกอบด้วย
    สำนักงานใหญ่ของบริษัทฯ สำนักงานหลานหลวง สำนักงานสีลม สำนักงานเชียงใหม่
    ศูนย์ปฏิบัติการ (Operation Center : OPC) ณ ท่าอากาศยานสุวรรณภูมิ

3.2.2 ธุรกิจของบริษัทย่อยและบริษัทร่วมและการลงทุนของบริษัทฯ

บริษัทย่อยและบริษัทร่วม

  (1) บริษัท ไทย-อะมาดิอุส เซาท์อีสต์เอเชีย จำกัด

บริษัท ไทย-อะมาดิอุส เซาท์อีสต์เอเชีย จำกัด บริษัทย่อยของบริษัทฯ
ให้บริการระบบจำหน่ายและสำรองที่นั่งด้วยคอมพิวเตอร์ สำหรับสายการบิน โรงแรม
และบริการอื่นๆ ที่เกี่ยวกับการท่องเที่ยวทั่วโลก รวมทั้งข้อมูลการท่องเที่ยว
และบริการที่เกี่ยวข้องให้แก่บริษัทท่องเที่ยวต่างๆ ปัจจุบัน มีทุนที่ออกและเรียกชำระแล้ว จำนวน 15
ล้านบาท โดยบริษัทฯ ถือหุ้น
ร้อยละ 55.0 เป็นเงินลงทุน 8.25 ล้านบาท

ผลการดำเนินงานของ บริษัท ไทย-อะมาดิอุส เซาท์อีสต์เอเชีย จำกัด ประจำปีสิ้นสุดวันที่ 31
ธันวาคม 2554
มีผลกำไรสุทธิ 77.31 ล้านบาท

(2) บริษัท สายการบินนกแอร์ จำกัด

บริษัท สายการบินนกแอร์ จำกัด บริษัทย่อยของบริษัทฯ ดำเนินธุรกิจสายการบินราคาประหยัด
โดยมุ่งเน้นให้บริการเที่ยวบินในเส้นทางบินภายในประเทศ
และมีฐานการบินหลักอยู่ที่ท่าอากาศยานดอนเมือง ปัจจุบันมีทุนที่ออกและเรียกชำระแล้ว จำนวน 500
ล้านบาท โดยบริษัทฯ ถือหุ้นร้อยละ 49 เป็นเงินลงทุน 360 ล้านบาท
ซึ่งคิดมูลค่าปัจจุบันตามส่วนได้เสีย เป็นจำนวนเงิน 465.61 ล้านบาท (เมื่อวันที่ 29 พฤศจิกายน
2554 บริษัทฯ เข้าซื้อหุ้นสายการบินนกแอร์เพิ่ม จำนวน 5 ล้านหุ้น หรือร้อยละ 10 เป็นเงินลงทุน
165 ล้านบาท บริษัทฯ
ได้สิทธิในการส่งผู้แทนเข้าเป็นกรรมการตามสัดส่วนการถือหุ้นตามเงื่อนไขข้อตกลงผู้ถือหุ้น
ซึ่งทำให้บริษัทฯ มีเสียงข้างมากในการประชุมคณะกรรมการ)

ผลการดำเนินงานของบริษัท สายการบินนกแอร์ จำกัด ประจำปีสิ้นสุดวันที่ 31 ธันวาคม 2554
มีผลกำไรสุทธิ 190.08 ล้านบาท

(3) บริษัท วิงสแปน เซอร์วิสเซส จำกัด

บริษัท วิงสแปน เซอร์วิสเซส จำกัด บริษัทย่อยของบริษัทฯ จดทะเบียนจัดตั้งเมื่อวันที่ 2 ธันวาคม
2553 เพื่อให้บริการงานบุคลากรเฉพาะด้านให้กับบริษัทฯ
โดยเป็นการสนับสนุนการบริหารและดำเนินงานด้านทรัพยากรบุคคลให้เป็นไปอย่างมีประสิทธิภาพ
เกิดความคล่องตัว ลดความเสี่ยง และลดต้นทุนบุคลากรในระยะยาว
อันเป็นการเสริมสร้างศักยภาพในการแข่งขันทางธุรกิจของบริษัทฯ ปัจจุบัน
มีทุนที่ออกและเรียกชำระแล้ว จำนวน 2.0 ล้านบาท โดยบริษัทฯ
ถือหุ้นสามัญร้อยละ 49.0 เป็นเงินลงทุน 0.98 ล้านบาท และบริษัท ครัวการบินภูเก็ต จำกัด
ถือหุ้นบุริมสิทธิ์ชนิดสะสม
ร้อยละ 51 เป็นเงินลงทุน 1.02 ล้านบาท

ผลการดำเนินงานของบริษัท วิงสแปน เซอร์วิสเซส จำกัด ประจำปีสิ้นสุดวันที่ 31 ธันวาคม 2554
มีผลกำไรสุทธิ 4.89 ล้านบาท

(4) บริษัท ไทยไฟลท์เทรนนิ่ง จำกัด

บริษัท ไทยไฟลท์เทรนนิ่ง จำกัด บริษัทย่อยของบริษัทฯ จดทะเบียนจัดตั้งเมื่อ 29 กรกฎาคม 2554
เพื่อให้บริการฝึกอบรมบุคลากรด้านการบิน เพื่อเป็นการเพิ่มรายได้ให้กับบริษัทฯ
และเป็นการเพิ่มประสิทธิภาพในการบริหารจัดการทรัพยากรบริษัทฯ ให้เกิดประโยชน์สูงสุด
ปัจจุบันมีทุนที่ออกและเรียกชำระแล้ว จำนวน 2 ล้านบาท โดยบริษัทฯ ถือหุ้นสามัญร้อยละ 49.0
เป็นเงินลงทุน 0.98 ล้านบาท และบริษัท วิงสแปน เซอร์วิสเซส จำกัด
ถือหุ้นบุริมสิทธิ์ชนิดสะสมร้อยละ 51 เป็นเงินลงทุน 1.02 ล้านบาท

ผลการดำเนินงานของบริษัท ไทยไฟลท์เทรนนิ่ง จำกัด ประจำปีสิ้นสุดวันที่ 31 ธันวาคม 2554
มีผลกำไรสุทธิ 1.11 ล้านบาท

( 5) บริษัท ทัวร์เอื้องหลวง จำกัด

บริษัท ทัวร์เอื้องหลวง จำกัด บริษัทย่อยของบริษัทฯ จดทะเบียนจัดตั้งเมื่อ 5 กันยายน 2554
เพื่อประกอบธุรกิจท่องเที่ยวและกิจกรรมที่เกี่ยวข้องกับการท่องเที่ยว
ปัจจุบันมีทุนที่ออกและเรียกชำระแล้ว จำนวน 1 ล้านบาท โดยบริษัท วิงสแปนเซอร์วิสเซส จำกัด
ถือหุ้นประมาณร้อยละ 49 เป็นเงินลงทุน 0.49 ล้านบาท
และผู้ถือหุ้นที่เป็นบุคคลธรรมดาสัญชาติไทยถือหุ้นบุริมสิทธิ์ชนิดสะสมร้อยละ 51

ผลการดำเนินงานของบริษัท ทัวร์เอื้องหลวง จำกัด ประจำปีสิ้นสุดวันที่ 31 ธันวาคม 2554
มีผลขาดทุนสุทธิ 97,325.89 บาท

  (6) บริษัท ดอนเมือง อินเตอร์เนชั่นแนล แอร์พอร์ต โฮเต็ล จำกัด

บริษัท ดอนเมือง อินเตอร์เนชั่นแนล แอร์พอร์ต โฮเต็ล จำกัด บริษัทร่วมของบริษัทฯ
ซึ่งเป็นเจ้าของและดำเนินกิจการโรงแรม อมารี ดอนเมืองแอร์พอร์ต
ซึ่งตั้งอยู่ใกล้กับท่าอากาศยานดอนเมือง ทั้งนี้ นับตั้งแต่การเปิดท่าอากาศยานสุวรรณภูมิ
โรงแรมได้เปลี่ยนกลยุทธ์โดยมุ่งเน้นไปที่ลูกค้าองค์กร และเน้นที่การจัดงานกลุ่มบริษัท งานเลี้ยง
และสัมมนา ปัจจุบันมีทุนที่ออกและเรียกชำระแล้ว จำนวน 120 ล้านบาท โดยบริษัทฯ ถือหุ้นร้อยละ
40 เป็นเงินลงทุน 48 ล้านบาท
ซึ่งคิดมูลค่าปัจจุบันตามวิธีส่วนได้เสีย เป็นจำนวนเงิน 92.90 ล้านบาท

ผลการดำเนินงานของบริษัท ดอนเมือง อินเตอร์เนชั่นแนล แอร์พอร์ต โฮเต็ล จำกัด
ประจำปีสิ้นสุดวันที่ 31 ธันวาคม 2554 มีผลขาดทุนสุทธิ 43.11 ล้านบาท

(7) บริษัท ครัวการบินภูเก็ต จำกัด

บริษัท ครัวการบินภูเก็ต จำกัด บริษัทร่วมของบริษัทฯ
ให้บริการจัดหาอาหารสำหรับเที่ยวบินให้แก่หลาย
สายการบินในเที่ยวบินระหว่างประเทศที่บินออกจากท่าอากาศยานนานาชาติภูเก็ต
ทั้งเที่ยวบินแบบประจำและแบบเช่าเหมาลำ ปัจจุบัน มีทุนที่ออกและเรียกชำระแล้ว จำนวน 100
ล้านบาท โดยบริษัทฯ ถือหุ้นร้อยละ 30 เป็นเงินลงทุน 30 ล้านบาท
ซึ่งคิดมูลค่าปัจจุบันตามวิธีส่วนได้เสีย เป็นจำนวนเงิน 144.52 ล้านบาท

ผลการดำเนินงานของบริษัท ครัวการบินภูเก็ต จำกัด ประจำปีสิ้นสุดวันที่ 31 ธันวาคม 2554
มีผลกำไรสุทธิ
139.27 ล้านบาท

(8) บริษัท โรงแรมรอยัลออคิด (ประเทศไทย) จำกัด (มหาชน)

บริษัท โรงแรม รอยัลออคิด (ประเทศไทย) จำกัด (มหาชน) บริษัทร่วมของบริษัทฯ
ซี่งเป็นเจ้าของและดำเนินกิจการโรงแรม รอยัล ออคิด เชอราตัน ขนาด 726 ห้อง
ตั้งอยู่บนริมฝั่งแม่น้ำเจ้าพระยาในกรุงเทพมหานคร ปัจจุบัน มีทุน
ที่ออกและเรียกชำระแล้วจำนวน 937.50 ล้านบาท โดยบริษัทฯ ถือหุ้นร้อยละ 24 เป็นเงินลงทุน
225 ล้านบาท ซึ่งคิดมูลค่าปัจจุบันตามวิธีส่วนได้เสีย เป็นจำนวนเงิน 113.71 ล้านบาท

ผลการดำเนินงานของบริษัท โรงแรม รอยัลออคิด (ประเทศไทย) จำกัด (มหาชน)
ประจำปีสิ้นสุดวันที่ 31 ธันวาคม 2554 มีผลขาดทุนสุทธิ 232.58 ล้านบาท

(9) บริษัท บริการเชื้อเพลิงการบินกรุงเทพ จำกัด (มหาชน)

บริษัท บริการเชื้อเพลิงการบินกรุงเทพ จำกัด (มหาชน) (BAFS) บริษัทร่วมของบริษัทฯ
เพื่อให้บริการจัดเก็บและเติมน้ำมันเครื่องบิน
ทั้งที่ท่าอากาศยานสุวรรณภูมิและท่าอากาศยานดอนเมือง โดย BAFS
ได้รับสิทธิแต่เพียงผู้เดียวในการให้บริการคลังเก็บน้ำมันเชื้อเพลิง
และเป็นผู้ให้บริการเติมน้ำมันเครื่องบิน 1 ใน 2 ราย ที่ให้บริการเติมน้ำมันเครื่องบิน
แก่บริษัทฯ และสายการบินระหว่างประเทศอื่นๆ ณ ท่าอากาศยานสุวรรณภูมิ
ปัจจุบันมีทุนที่ออกและเรียกชำระแล้ว จำนวน
510 ล้านบาท โดยบริษัทฯ ถือหุ้นร้อยละ 22.59 เป็นเงินลงทุน 115.19 ล้านบาท
ซึ่งคิดมูลค่าปัจจุบันตามวิธีส่วนได้เสีย เป็นจำนวนเงิน 698.41 ล้านบาท

ผลการดำเนินงานของบริษัท บริการเชื้อเพลิงการบินกรุงเทพ จำกัด (มหาชน) ประจำปีสิ้นสุดวันที่
31 ธันวาคม 2554 มีผลกำไรสุทธิ 417.84 ล้านบาท

(10) บริษัท โรงแรมท่าอากาศยานสุวรรณภูมิ จำกัด

บริษัท โรงแรมท่าอากาศยานสุวรรณภูมิ จำกัด บริษัทร่วมของบริษัทฯ
เป็นเจ้าของและดำเนินกิจการโรงแรม
โนโวเทลสุวรรณภูมิ แอร์พอร์ต ซึ่งตั้งอยู่ ณ ท่าอากาศยานสุวรรณภูมิ
ปัจจุบันมีทุนที่ออกและเรียกชำระแล้ว จำนวน 1,017.78 ล้านบาท โดยบริษัทฯ ถือหุ้นร้อยละ 30
เป็นเงินลงทุน 305.33 ล้านบาท ซึ่งคิดมูลค่าปัจจุบันตามวิธีส่วนได้เสีย เป็นจำนวนเงิน 114.80
ล้านบาท

ผลการดำเนินงานของบริษัท โรงแรมท่าอากาศยานสุวรรณภูมิ จำกัด สำหรับปี สิ้นสุดวันที่ 30
กันยายน 2554 มีผลขาดทุนสุทธิ 109.71 ล้านบาท และสำหรับงวดสามเดือนสิ้นสุดวันที่ 31
ธันวาคม 2554 มีผลกำไรสุทธิ 19.44 ล้านบาท

บริษัทอื่นๆ ซึ่งบริษัทฯ ถือหุ้นไม่ถึงร้อยละ 10

-   บริษัท วิทยุการบินแห่งประเทศไทย จำกัด มีสถานะเป็นองค์กรที่ไม่แสวงหากำไร
    ให้บริการการควบคุมจราจร
    ทางอากาศ (Air Traffic Control) ที่ท่าอากาศยานหลายแห่งในประเทศไทย (บริษัทฯ
    ถือหุ้นประมาณร้อยละ 2.3)

-   บริษัท ขนส่งน้ำมันทางท่อ จำกัด
    ให้บริการจัดเก็บและขนส่งน้ำมันเชื้อเพลิงการบินผ่านระบบท่อส่งน้ำมันใต้ดิน (บริษัทฯ
    ถือหุ้นประมาณร้อยละ 8.4)

-   บริษัท เทรดสยาม จำกัด ซึ่งเป็นบริษัทที่ดำเนินการศูนย์แลกเปลี่ยนข้อมูลอิเล็กทรอนิกส์
    (บริษัทฯ ถือหุ้นประมาณร้อยละ 3.5)

-   บริษัท สหโรงแรมไทยและการท่องเที่ยว จำกัด
    ซึ่งเป็นบริษัทที่เป็นเจ้าของพื้นที่ให้เช่าเพื่อการพัฒนาของโรงแรมแกรนด์ ไฮแอท เอราวัณ
    ในกรุงเทพมหานคร (บริษัทฯ ถือหุ้นประมาณร้อยละ 1.3)

-   Star Alliance Services GmbH
    ประกอบกิจการพัฒนาระบบการขนส่งผู้โดยสารทางอากาศ รวมทั้งการบริการรูปแบบต่างๆ
    เพื่อส่งเสริมให้สายการบินสมาชิกในกลุ่มพันธมิตรการบินสตาร์ อัลไลแอนซ์ มีผลกำไรและ
    มีประสิทธิภาพมากยิ่งขึ้น (บริษัทฯ ถือหุ้นประมาณร้อยละ 5.7)

นโยบายการลงทุนในบริษัทย่อยและบริษัทร่วม

บริษัทฯ ได้พิจารณาลงทุนในกิจการที่มีส่วนเกี่ยวพันกับบริษัทฯ
โดยมีจำนวนเงินลงทุนขึ้นอยู่กับความสัมพันธ์
ทางธุรกิจ และกลยุทธ์ทางธุรกิจของบริษัทฯ โดยหากเป็นกิจการที่มีความสัมพันธ์กับบริษัทฯ มาก
บริษัทฯ จะลงทุนเกินกว่าร้อยละ 50 หรือลงทุนในลักษณะที่ทำให้บริษัทฯ มีอำนาจควบคุมในบริษัทนั้น
ซึ่งบริษัทเหล่านั้นจะถือเป็นบริษัทย่อยของบริษัทฯ ได้แก่ บริษัท ไทย-อะมาดิอุส เซาท์อีสต์ เอเชีย
จำกัด บริษัท วิงสแปน เซอร์วิสเซส จำกัด บริษัท
ไทยไฟลท์เทรนนิ่ง จำกัด และบริษัท สายการบินนกแอร์ จำกัด เป็นต้น นอกจากนี้
ยังมีการลงทุนในกิจการอื่นๆ ซึ่งมีความสัมพันธ์ทางธุรกิจกับบริษัทฯ โดยถือเป็นบริษัทร่วมของบริษัทฯ
อย่างไรก็ตามบริษัทฯ
อาจพิจารณาทบทวนการลงทุนในบริษัทย่อยและบริษัทร่วมให้สอดคล้องและเหมาะสมกับสภาพธุรกิจและแผนยุทธศาสตร์ของบริษัทฯ
ในอนาคต

ในการกำกับดูแลการดำเนินงานของบริษัทย่อยและบริษัทร่วมนั้น บริษัทฯ
ในฐานะผู้ถือหุ้นจะแต่งตั้งตัวแทนจาก
บริษัทฯ เข้าร่วมประชุมในฐานะผู้ถือหุ้น โดยผู้แทนบริษัทฯ
มีหน้าที่ในการออกเสียงในที่ประชุมผู้ถือหุ้นในเรื่องสำคัญๆ
ที่จะต้องขอความเห็นชอบจากคณะกรรมการบริษัทฯ ก่อน อาทิ การเพิ่มทุน และการลดทุน
การให้ความเห็นชอบงบประมาณและบัญชีงบดุล การให้ความเห็นชอบโครงสร้างการบริหารงาน
เป็นต้น

นอกจากนี้ บริษัทฯ ยังได้ส่งผู้แทนของบริษัทฯ เข้าไปเป็นกรรมการของบริษัทย่อยและบริษัทร่วม
โดยผู้แทนของบริษัทฯ อาจประกอบด้วย ผู้บริหารของบริษัทฯ
ซึ่งเป็นผู้มีคุณวุฒิและประสบการณ์เหมาะสมกับกิจการนั้นๆ
โดยกรรมการของบริษัทย่อยและบริษัทร่วมที่มีสถานะภาพเป็นรัฐวิสาหกิจ ต้องมีคุณสมบัติตามมาตรา 5
แห่งพระราชบัญญัติคุณสมบัติมาตรฐานสำหรับกรรมการและพนักงานรัฐวิสาหกิจ พ.ศ. 2550
และเป็นบุคคลที่ไม่มีผลประโยชน์ขัดแย้งในทางธุรกิจกับบริษัทในเครือหรือเกี่ยวข้องกับการเมืองโดยตรง
ซึ่งผู้แทนดังกล่าวจะมีหน้าที่เข้าร่วมบริหารบริษัทย่อยและบริษัทร่วม
ให้ดำเนินการให้เป็นไปตามนโยบายที่ได้รับความเห็นชอบจากบริษัทฯ

นอกจากนี้ บริษัทฯ ยังจัดให้มีการทำการวิเคราะห์ ติดตาม
และประเมินผลการดำเนินงานประจำปีของบริษัทย่อย
และบริษัทร่วมอย่างต่อเนื่อง

โครงสร้างการถือหุ้นของบริษัทฯ ณ วันที่ 31 ธันวาคม 2554

[]

โครงสร้างรายได้ของบริษัทฯ

ตารางดังต่อไปนี้แสดงรายละเอียดองค์ประกอบของรายได้ที่สำคัญของบริษัทฯ
และอัตราร้อยละของรายได้รวมของบริษัทฯ
สำหรับรายได้จากการขายหรือการให้บริการแต่ละประเภท สำหรับช่วงระยะเวลาที่ระบุ

  -------------------------------------- --------- -------- ------- --------- -------- --------- --------
                                                   ปี 2554           ปี 2553             ปี2552     

                                                   ล้านบาท           ร้อยละ     ล้านบาท   ร้อยละ     ล้านบาท

  รายได้ค่าโดยสารและค่าน้ำหนักส่วนเกิน                                                                  

  ภูมิภาค                                  58,298             30.0    52,953    28.7     45,916    28.0

  ข้ามทวีป                                 56,013             28.8    52,954    28.7     50,146    30.6

  ภายในประเทศ                            13,808             7.1     12,399    6.7      11,968    7.3

  เที่ยวบินแบบไม่ประจำ                       699                0.4     539       0.3      488       0.3

  ค่าประกันภัยเรียกเก็บจากผู้โดยสาร             1,670              0.9     1,925     1.0      2,403     1.5

  ค่าธรรมเนียมชดเชยน้ำมันเรียกเก็บจากผู้โดยสาร   24,158             12.4    24,092    13.1     23,558    14.4

  รวมรายได้ค่าโดยสารและค่าน้ำหนักส่วนเกิน       154,646            79.6    144,862   78.5     134,479   82.1

  ค่าระวางขนส่ง                            27,245             14.0    27,391    14.9     18,525    11.3

  ค่าไปรษณียภัณฑ์                            847                0.4     839       0.5      823       0.5

  กิจกรรมอื่น                               7,954              4.1     7,181     3.9      7,396     4.5

  รายได้จากการดำเนินงานของบริษัทย่อย          305                0.2     315       0.2      380       0.2

  รวมรายได้จากการขายหรือการให้บริการ         190,997            98.3    180,588   98.0     161,603   98.6

  รายได้อื่น                                                                                        

  ดอกเบี้ยรับ                               711                0.4     185       0.1      178       0.1

  รายได้อื่นๆ                               2,634              1.3     3,497     1.9      2,094     1.3

  รวมรายได้อื่น                             3,345              1.7     3,682     2.0      2,272     1.4

  รวมรายได้                               194,342            100.0   184,270   100.0    163,875   100.0
  -------------------------------------- --------- -------- ------- --------- -------- --------- --------

3.3 แนวทางการดำเนินธุรกิจและกลยุทธ์ของบริษัทฯ

บริษัทฯ กำหนดวิสัยทัศน์ในการเป็นสายการบินอันดับแรกที่ลูกค้าเลือกใช้
โดยตั้งเป้าหมายที่การให้บริการในระดับดีเหนือความคาดหมาย พร้อมคงเอกลักษณ์แห่งความเป็นไทย
(First Choice Carrier with Touches of Thai) ไว้ในทุกจุดสัมผัสของการให้บริการ
อันเป็นหัวใจหลักของประสบการณ์การเดินทางที่ราบรื่นและน่าประทับใจ
ซึ่งการบินไทยได้มอบให้แก่ลูกค้าทุกคนมาตลอด 5 ทศวรรษ
ด้วยมุ่งหวังที่จะถักทอสายสัมพันธ์ที่ยั่งยืนระหว่างบริษัทฯ กับลูกค้าตลอดไปในอนาคต

เพื่อให้การบินไทยเป็นองค์กรที่มีขีดความสามารถในการแข่งขัน
และมีความคล่องตัวในการดำเนินงาน สามารถตอบสนองต่อความต้องการของลูกค้าได้เป็นอย่างดี
อันนำไปสู่ความพึงพอใจของลูกค้า และความเชื่อมั่นของนักลงทุนและผู้เกี่ยวข้องที่เพิ่มมากขึ้น ในปี
2554 บริษัทฯ ได้ดำเนินกลยุทธ์ธุรกิจต่อเนื่อง จากกลยุทธ์ที่กำหนดไว้ในปี 2553
โดยพัฒนาปรับปรุงผลิตภัณฑ์และบริการต่างๆ เพื่อคงไว้ซึ่งคุณภาพที่ดีได้มาตรฐานระดับสากล
รวมทั้งยังปรับปรุงกระบวนการทำงานให้มีประสิทธิภาพมากขึ้น
เพื่อเสริมสร้างความสามารถในการแข่งขัน ซึ่งเป็นปัจจัยสำคัญผลักดันให้บริษัทฯ
เติบโตอย่างแข็งแกร่งและยั่งยืน
ท่ามกลางสภาพแวดล้อมทางธุรกิจที่มีการแข่งขันรุนแรงและเปลี่ยนแปลงตลอดเวลา

บริษัทฯ ได้ดำเนินกลยุทธ์ตามแผนยุทธศาสตร์ ปี 2554-2560
ซึ่งประสบความสำเร็จจนสามารถเปลี่ยนแปลงองค์กร
อย่างชัดเจนในหลายด้านที่สำคัญ ดังนี้

1.  พัฒนากลุ่มธุรกิจองค์กร รวมถึงในส่วนของธุรกิจสายการบิน (Airline Business)
    โดยเพิ่มสัดส่วนการถือหุ้นใน สายการบินนกแอร์ จำกัด
    เพื่อเสริมความร่วมมือในการต่อสู้กับสายการบินต้นทุนต่ำในตลาดภายในประเทศให้มีประสิทธิภาพมากขึ้น
    นอกจากนี้ ยังดำเนินการจัดตั้งหน่วยธุรกิจการบินไทยสมายล์ (Thai Smile) ที่ให้บริการแบบ
    Light Premium ด้วยราคาที่สามารถแข่งขันได้
    โดยเน้นเส้นทางบินระยะใกล้เพื่อเสริมเส้นทางบินของ การบินไทย
    รวมทั้งพิจารณาจัดตั้งสายการบินต้นทุนต่ำ เพื่อเน้นแข่งขันในตลาดภูมิภาคและตลาดข้ามทวีป
    สำหรับธุรกิจการบิน (Aviation Business) บริษัทฯ ได้จัดตั้งบริษัท วิงสแปน เซอร์วิสเซส
    จำกัด เพื่อบริหารจัดการแรงงานภายนอกที่มีความสามารถเฉพาะที่บริษัทฯ ต้องการ
    อีกทั้งบริษัทฯ ได้จัดตั้งบริษัท ไทยไฟลท์เทรนนิ่ง จำกัด (THAI Flight Training
    Academy) เพื่อให้บริการฝึกอบรมบุคลากรด้านการบิน ทั้งนี้ บริษัทฯ
    มุ่งแสวงหาโอกาสในการดำเนินธุรกิจอื่นที่มีศักยภาพอย่างต่อเนื่อง
    เพื่อสร้างความต้องการของตลาดให้แก่ธุรกิจที่เกี่ยวข้อง ลดต้นทุนการปฏิบัติงาน
    และเพิ่มอัตราการทำกำไรของบริษัทฯ โดยรวมให้ดีขึ้น

2.  พัฒนาเครือข่ายเส้นทางบิน
    โดยพัฒนาท่าอากาศยานสุวรรณภูมิให้เป็นศูนย์กลางการบินสู่ประเทศต่างๆ ในแถบเอเชียใต้
    อินโดจีน ลุ่มแม่น้ำโขง และจีนตอนใต้ พร้อมให้บริการเที่ยวบินตรงระหว่างกรุงเทพฯ
    และจุดบินต่างๆ ดังกล่าว รวมถึงพัฒนากรุงเทพฯ
    ให้เป็นจุดเชื่อมต่อของเที่ยวบินระหว่างจุดบินในยุโรปกับจุดบินในเอเชียตะวันออกและออสเตรเลีย
    และเชื่อมอเมริกาเหนือกับเอเชียตะวันตก โดยมีการเปิดเส้นทางบินใหม่ที่มีศักยภาพ ได้แก่
    กรุงเทพฯ-บรัสเซลส์ อีกทั้ง ยังพัฒนาภูเก็ตเป็นจุดหมายปลายทางใหม่ มีเที่ยวบินตรง
    โคเปนเฮเกน-ภูเก็ต โซล-ภูเก็ต ฮ่องกง-ภูเก็ต และเพิ่มความถี่ของเที่ยวบิน เพิร์ธ-ภูเก็ต
    เป็นต้น รวมทั้งมีการยกเลิกเที่ยวบินที่มีผลประกอบการขาดทุน ได้แก่ กรุงเทพฯ-เอเธนส์
    นอกจากนี้ บริษัทฯ ยังได้พัฒนาฝูงบิน
    เพื่อให้มีจำนวนเครื่องบินและแบบของเครื่องบินที่เหมาะสม
    และเพียงพอต่อความต้องการการเดินทางของลูกค้าในแต่ละตลาด โดยมีการรับมอบเครื่องบิน
    แอร์บัส A330-300 เพิ่มอีก 2 ลำ ในปี 2554 และจะมีเครื่องบิน แอร์บัส A380-800
    จำนวน 6 ลำ ในปี 2555-2556 เพื่อขยายศักยภาพในเส้นทางยุโรป และเอเชียเหนือ
    รวมทั้งมีเครื่องบิน แอร์บัส A320-200 ซึ่งเป็นเครื่องบินลำตัวแคบ อีก 11 ลำ
    เพื่อเสริมความแข็งแกร่งในตลาดเอเชีย

3.  ปรับปรุงผลิตภัณฑ์และบริการตามจุดที่ให้บริการในด้านต่างๆ และติดตามผลอย่างต่อเนื่อง
    โดยมุ่งเน้นความคงที่ (Consistency) และความสอดคล้องกัน (Synchronization)
    ในการให้บริการ อาทิ การปรับปรุงศูนย์ตอบรับทางโทรศัพท์ (Call Center)
    และบริการทางโทรศัพท์ การปรับปรุงห้องรับรองพิเศษ
    เพื่อเพิ่มความสะดวกสบายให้แก่ผู้โดยสาร
    การปรับปรุงคุณภาพอาหารและวิธีการนำเสนออาหารบนเครื่องบิน
    โดยเปลี่ยนรายการอาหารให้บ่อยขึ้นและนำเสนอบริการอาหารพิเศษที่ออกแบบโดยพ่อครัวที่มีชื่อเสียง
    การปรับลดเวลาที่ใช้ในการลำเลียงกระเป๋าผู้โดยสาร และการจัดหารถรับ-ส่งผู้โดยสาร
    (Ramp Bus) สำหรับผู้โดยสารในชั้น Premium เป็นต้น นอกจากนี้ บริษัทฯ
    ได้ปรับปรุงที่นั่งและระบบสาระบันเทิงบนเครื่องบินอย่างต่อเนื่อง
    โดยทำการปรับปรุงเครื่องบินที่อยู่ในฝูงบินปัจจุบัน ได้แก่
    การติดตั้งจอดูภาพยนตร์สำหรับที่นั่งในชั้นประหยัด
    การปรับปรุงผลิตภัณฑ์โดยติดตั้งเก้าอี้และระบบสาระบันเทิงใหม่ในทุกชั้นโดยสารบนฝูงบิน โบอิ้ง
    747-400 และการติดตั้งจอดูภาพยนตร์สำหรับที่นั่งในชั้นประหยัดบนฝูงบิน โบอิ้ง 777-200
    ซึ่งต้องใช้ระยะเวลาในการดำเนินการ เพื่อให้คุณภาพผลิตภัณฑ์ทัดเทียมคู่แข่ง
    และสร้างประสบการณ์เดินทางที่ราบรื่นพร้อมกับความพึงพอใจสูงสุดให้แก่ลูกค้า

4.  สร้างความแข็งแกร่งทางการเงินเพื่อให้บริษัทฯ มีศักยภาพที่จะลงทุนขยายกิจการในระยะยาว
    มีเงินสดเพื่อคืนหนี้ที่ถึงกำหนดชำระในอนาคตอันใกล้ ปรับโครงสร้างเงินทุนให้แข็งแกร่ง
    และเสริมสภาพคล่องสำหรับการดำเนินธุรกิจอย่างมั่นคงในภาวะที่ธุรกิจมีความผันผวนสูง
    โดยในปี 2554 บริษัทฯ ได้ออกจำหน่ายหุ้นกู้จำนวน 10,000 ล้านบาท และ ณ วันที่ 31
    ธันวาคม 2554 บริษัทฯ มี Revolving Credit Line จำนวน 15,500 ล้านบาท
    ซึ่งจากการดำเนินการตามแผนดังกล่าว ทำให้โครงสร้างทางการเงินของบริษัทฯ
    มีความแข็งแกร่ง และมีสภาพคล่องเพียงพอที่จะรองรับการดำเนินธุรกิจในอนาคต